Sangkoret Lærken

Sangkoret Lærken er en studentforening ved universitetet i Ås (Norges miljø- og biovitenskapelige universitet). Sangkoret Lærken ble stiftet 23. februar 1972 og er det eldste studentkoret i Ås og det 3. eldste studentkoret i Norge (etter UKEkoret Pirum og Svæveru'): Det er et kor med både kvinner og menn, og beskriver seg selv som «et mannskor med islett av kvinner». Som regel er antallet aktive medlemmer på rundt 30 studenter. Koret synger i all hovedsak sanger med egenskrevne tekster.

Stiftelsen 
Sangkoret Lærken ble stiftet 23. februar 1972 av ni menn og én kvinne.

I 1972 het Norges miljø- og biovitenskapelige universitet fremdeles Norges landbrukshøyskole, og alle studenter, uansett studieretning, skulle tilbringe det første året ved en landbruksskole. Derfor ble Sangkoret Lærken stiftet på Holt Landbruksskole.

Revy 
Sangkoret Lærken er kjent for sin gode revykultur, og pleier årlig å arrangere Årets beste Lærkerevy på Samfunnet i Ås. Koret har i senere tid vunnet Tuntreets revypris i (hvert fall) 2017 og 2019. I 2021, ble revyen gjort digital med videoinnslag fra enkeltpersoner og kollektiv (grunnet Covid-19).

Bohemen 
Bohemen har siden 1989 vært Sangkoret Lærkens rede. Bohemen er et studentkollektiv under eierskap av Studentsamskipnaden i Ås, med 6 beboende lærker. Kollektivet har vane for å arrangere nachspill i tide og utide. Oktober hvert partallsår arrangeres UKA i Ås, og da er Bohemen endestasjon i den mye omtalte Sløyfa (finn denne).

Kurt Stilles Mindeløb 
Hvert år i mars arrangeres Kurt Stilles Mindeløb til ære for den danske skøyteløperen Kurt Stille (nr. 9 på 10 000 meter under OL i Innsbruck i 1964, noe som var Danmarks beste plassering i individuelle øvelser i vinter-OL frem til i 2018). Mindeløbet er et skøyteløp som arrangeres på Andedammen, som ligger sentralt plassert på NMBUs campus. Vinneren kåres basert på karaktergivning, og Stille stiller alltid opp i dommeranelet. Utrolig nok har Sangkoret Lærken vunnet samtidlige utgaver av skøyteløpet. Det er noe usikkert når tradisjonen med evenementet startet, men trolig tidlig på 1990-tallet.

Kjell Aukrust 
I 1974 arrangerte Lærken verdenspremiere for Flåklypa Grand Prix i Ås, og inviterte både Kjell Aukrust og Ivo Caprino til filmvisningen og en heidundrende premierefest i Studentsamfunnet. Lærken fremførte flere av Aukrust sine Bronskimlet-dikt som sanger, og Kjell Aukrust ble utnevnt til æresmedlem i Sangkoret Lærken.t rede, studentkollektivet Bohemen. På Lærkens 40-årsjubileum i 2012 skjenket Urlærkene S.Lærken medlemskap i Aukrustsenterets venner.

Aukrust sin karakter Emmanuel Desperados er Sangkoret Lærkens øverste beskytter.

Produksjon 
Lærken har feiret 20, 25, 30, 35 og 40-årsjubileum. Til Lærkens 20-årsjubileum ble det satt opp en minneplate utenfor Studentsamfunnet på Ås. Ved Lærkens 25-årsjubileum i 1997 ble den første jubileumsboken, En Åndfull Tid, utgitt. Deretter fulgte jubileumsboken Genene faller på plass i 2002 til 30-årsjubiléet. I 2007 ble det produsert et vedheng til jubileumsbøkene, og ved 40-årsjubileet i 2012 ble jubileumsboken Førti feite år med S. Lærken gitt ut. I 1996 produserte Lærken sin første CD, Wa-p-ts-kong, og i 2012 kom Baruelappa. I tillegg har Lærken i mange år filmet Lærkerevyene, som vises årlig på Studentsamfunnet.

Sosiale medier 
Følg Sangkoret Lærken på Facebook og Instagram for artig påfyll i hverdagen.
Norske kor